28 THE ROYAL SOCIETY 



MARQUIS E. PATERA DI SESSA, University of Rome. 



Ex Italia ad nos advectus est regni Italici Britannis amicissimi senator, 

 coronae Italicae eques clarissimus, (jui, Palermi natus, Romae per annos 

 quadraginta scientiam chemicam experimentis suis luculeuter illustravit. 

 Peritis notum est hunc virum olim benzenii potissimum progeniem explorasse, 

 benzenii, quod matris baud pulchrae filiam, filiarum autem suavium et 

 pulchrarum matrem nominaverim. Notum est eundem postea corpora ex 

 fluorino, elemento illo impigro, composita, penitus invastigasse ; in aliis denique 

 elementis, bromio praesertim et phosphoro liquido, particularum pondera 

 accuratius examinasse. Ceterum haec omnia scientiae ad mysteria intima 

 pertinent, non a nobis vixdum initiatis divulganda. Etenim e scriptoribus 

 Romanis unus ait, ' omnium rerum sunt quaedam in alto secreta ' ; l alter 

 autem, ' facilius natura intellegitur quam enarratur.' 2 Duco ad vos scientiae 

 chemicae professorem admodum nobilem, MAKCHIONEM EMANUELEM PATERN& DI 

 SESSA. 



IVAN PETROVITCH PAWLOW, Imperial Academy of Sciences of St. Petersburg, 

 Foreign Member of the Royal Society. 



Russorum ex imperio maximo, a nobis remote sed studiorum communium 

 in vinculis vicino, ad nos venit physiologiae professor Petroburgensis, qui 

 ciborum digerendorum rationem universam exploravit, his studiis officinam 

 quandam dedicavit, physiologiae studiosorum scholam florentissimam fundavit. 

 Ut alia omittam, quam pulchre ostendit sucos illos, qui cibo concoquendo 

 inserviunt, non modo mentis motu vario etiam ipsos moveri et mutari, sed 

 etiam unicuique ciborum generi esse accommodatos, atque omnibus elementis 

 noxiis adversari et in contrariam partem fortiter contendere. Mentis quidem 

 certamen Prudentii in carmine quodam heroico narratum vidimus ; corporis 

 autem certamen, mentisque et corporis societatem intimam ab hoc viro 

 celebratam audivimus. Talium virorum ex studiis Cornelii Celsi praecepto 

 illi melius obtemperare possumus : ante omnia corporis sui naturam quisqite 

 norit. 3 Duco ad vos physiologiae professorem egregium, IVAN PETROVITCH 

 PAWLOW. 



CHARLES E. PICARD, of the Institute of France, Foreign Member of the Royal 

 Society. 



Francogallorum respublica nobis vicina, et vinculis indies artioribus nobis- 

 cum coniuncta, hospitem ad nos misit mathematicum insignem, mathematici 

 insignis (olim cum studii eiusdem antesignanis Cantabrigiensibus consociati 4 ) 



1 Plin. N. H. xvii. 29. 2 Seneca, Epp. 121, 11. 



3 Celsus, De Medicina, i. 3, 'ante omnia norit quisque naturam sui corporis.' 



4 Charles Hermite was associated with Sylvester, Ferrers, Stokes, and Cayley as one of 

 the editors of the Quarterly Journal of Mathematics from 1857 to 1878. 



